Aḥric amenzu Tansayit d tetrarit deg tmedyazt taqbaylit mi d-yemmel ayen iɣef treṣṣa tensayit deg wurti asefran aqbayli di talliyin-nni timenza, ibeggen-d daɣen ayen i d-yekseb wurti-agi asefran aqbayli n tulmisin d yiferdisen n tetrarit abaɛda di tallit tawaṭanit d tallit n timunnent. Tatrarit di lewhi n Nacib tettban-d akken iwata di snat talliyin-agi tban-d deg uɣanib n tmedyazt am wakken daɣen i d-tban deg yisental imaynuten i d-teslal temhazt d unerni n tmetti am usentel n tinigt, tagrawa n 54, tamagit, tilelli n tmeṭṭut.